ISIGIDIMI SAMAX0SA, MARCH 1, 1880.

3

tywe epepeni elinye. Kungaba luncedo, ukuti lendawo imana uku gqalwa futi. Andikolwa ukuba amapepa amabini, angayi finca. Yindawo le eyaku blala ikangelwe nge nyameko, kude kugqite iminyaka emashumi matatu, nanga pezulu mhlaumbi. Yindawo aya kuti amadcda amaninzi azivelise, ngohlobo olu ngawa ncomiyo, xa kupikiswanayo ngayo ; abonise ubuze bengqondo zawo, noku nqapela kwe mipefumlo yawo. Bonke abantu abanga aba Ntsundu banga landulelwa imfundo noko bayi ngxameleyo ukuyi funakwabo, bevuma uku wahlumisa amatuba aba nawo ; bonke abantu abanga bangayi landulelwa naxa kunjalo, bebe fanele uku ziranela ngokwabo, bayi fune eyabo imfundo, kuba ngati ibimatelwe ngohlobo loku lilelwa. Umntu ode avakale esiti “ akuncedi luto uku bafundisa aba Ntsundu,” aze awacase onkeamalinga okufundiswa kwabo ; onjalo ufanele ukuti xa ayedwa ngasese, azibuze ngokwake isizatu sokuba abe ne- ngcingane ezitshoyo. Angati ete wahambisa ngo kuzibuza ngokwake ngendlela ekolekileyo, isiqamo soko somvuza, kodwa angabona naye ukuba ubuswele ububanzi bengqondo nobukulu bentliziyo.

Maninzi amapepa endaba., naba balelana nawo, abati baku swela into aba ngazi beka pambi kwaba lesi bawo, babeke ezi ndawo ndiza kuzi kankanya ; bati xa benje njalo babe bona, bapimisela ingcingane efanelekileyo ne lungileyo, esiseko sise bulungiseni; beba bona bade bacana inyaniso, kanga ngokude bacinge ukuba ayina kupikwa bani lonto bayi tetayo. Zizo ezi ezondawo :—Aba Ntsundu aba fanele ku fundiswa : akuncedi nto uku linga uku bafundisa. Endaweni yoku bahlumisa, iya benzakalisa imfundo ; ukuba baya fundiswa, maba nikwe intwana encinane yemfundo, ukuze inga benzakalisi, inga bancedi kuyapi.

Yona le ngcingane ipinyiselwe nonyaka nje, kwenye ye zona ntlanganiso zipakamileyo zengxoxo kweli lizwe, ipinyiselwa nga batile, ekutiwa baya kwazi uku buvakalisa ngendlela efanelekileyo, ubulumko beli lizwe, kuba ilizwe eli limelwe ngabo. Kubo bonke aba nengcingane ezitshoyo ukuti aba Ntsundu nge benga fundiswa, ndingati maba ziguqule ezo ngcingane. Into yoku ziguqula, bazi hlaziye ingcinga zabo, iya kuba mnandi kubo ngapezu kokuba ingcingane zabo, eku hambisekeni kwe xesha, zipe. lelwe lixesha, zalupale. Ihlabati liya kauleza uku guquka ngoku; abantu aba njalo, maba lumkele ukuti bavuke ngenye intsasa, bafumane ukuba ingcingane zabo zezexesha eladlulayo embalini ye hlabati. Ukuba aba Ntsundu beli lizwe baza kuhlala beko kulo, baze banyaniseke kubo ngo kwabo, akuko matandabuzo ngale ndawo, yokuba ingcingane ezinjalo, zivakaliswe ngoku njalo, ziya kugqita ziye ku tshonela; basebe siti abantu aba bambelele kuzo, ibe ngaba bati, ilanga linga nge vili ye nqwelo, nabakolwayo ukuba liya hamba lijikeleze umhlaba. Ezo nkolo zombini zifanele uku hamba kunye. Umntu ocinga ukuba “ aba Ntsundu ngebenga fundiswa,” ufanelwe kukuti, ayenzele intloni ukuyi pimisela lonto, enze imigudu yokuyi fihla lonto, ngo koyikela ukuti, kuya kutiwa ungumntu opelelwa yingqondo. Inxenye ekoyo apa, inga buza iti, nditembele entweni nina, ukude ndiqiniseke kangaka ukuteta kwam, nditete ngohlobo olunga fanelekileyo, noluyidelayo ingqondo yamadoda amaninzi abalayo? Ukuba iya ndi buza, ndiya kupendula. Ndi teta ngolu hlobo nje, ndenzela ubu futshane benteto. Kanjalo ndenziwa yilento yokuba andi ngede ndi ngene kwi ngxoxo ende nomntu opi- kisene nam, nge lokuba ingomso liyeza, alizi kusinina. Ndi ngasuka ndipele ngokuti, “ ingomso liyeza nokuba siya pikisana, nokuba asi pikisani ngalo, ke ngoko masiyeke inteto.” Kanjalo ndi ngo pendula ngezwi lomfo odumileyo wakudala, awa liteta esiya etolongweni. Wati, *“Liya hamba.”* Kuhamba ntoni ke? Kuhamba lonto waye yiteta u-Galileo, oko waye silwela inyaniso, esiya etolongweni, ngenxa yayo. Liya hamba ihlabati, nabantu aba Ntsundu beli lizwe bahamba kunye nalo, nenqukuva zabo zezindlu,

nozi ngcawa zabo ; yonke lonto iyahamba. Ukuba bate balumkela into ezimbini, liyeza ixesha ekungayi kufuneka nokude atetelelwe um-Xosa ofundileyo. Ezonto zombini zezi;—ukuhamba ngendlela egwenxa, nje ngaleyo isinga enkantini; nokusuka bale ukuzama, nokwenza imigudu.

LENTO AYILUNGE NESI SITILI SODWA.

Ayipele nge South Africa yodwa lendawo yokuba abantu bapikisane ngako ukufundiswa kwabantu abalusu lumnyama. Nakwezinye indawo iti inxenye iyicase inxenye iyitetelele.

Make siti ukuyikangela kwetu singayi kangeleli malunga neli lizwe lodwa. . . . Akulula emntwini ukuyifumana inyaniso yento xa ipitikezwe nenzuzo yake mhlaumbi nokucukuzelana kolwake nolunye uhlanga.

Noko inxenye yabantu base South Africa benxamele ukuti lombuzo ngowase South Africa, benxamele nokuwupendula ngohlobo olulolwabo, awunjalo. Ngumbuzo obanzi kuneli lizwe. Lombuzo uti:—Banelungelo elifanayo lokuba bafundiswe bonke na abantu nokuba ngabalipina ibala? Ukuba kuya kutiwa ibala lolusu Iwake sisizatu sokuba umntu angafundiswa baugaba abona bantu baninzi apa ehlabatini baya kuvalelwa ebudengeni obufana nobezilo. Lento ilibala lobuso bake umntu yinto adalwe nayo, akazenzi ; asililo tyala lake kwanje ngokuba ungena kumbeka ityala umntu ngokusuke amehlo ake adalwe abe mabini. Intlanga ezino bunyama nobuntsun du ezikumbeni zazo zipants’ ukufika kubantu aba 1000,000,000.

Kulamazwe ase America angase South kuko ixesha, eli- • ngekude kakulu, endisa likumbulayo nam, obungati ufundise umntu omnyama ukulesa incwadi ube netyala emtetweni.—Kunjani na ke namhla? Kwiminyaka embalwa lo mteto ulihlazo, wawenzelwe ukuze abantu aba 4,000,000 bahlale ebudengeni obungena temba, upelile. Eudaweni yawo sibona amalinga awenziwa ngaba fundisi base America, enditi fanelukuba no Rulumente wakona uyancedisa kulo msebenzi wokufundisa abantu abamnyama abakululwe ebukobokeni base America. Kwenye indawo sibona kusakiwa i-institution ezisixenxe ezifana ne *college* zase New England. Akukabi kade yagqitywayo i-Fisk University (ndingazi nokoba selide yagqitywa kanye). Fane- lukuba esi sikolo siya kudla £40,000. Akuko matandabuzo, abantu baya kude bangene kwingcinga zobulungisa nezenyaniso malunga nalento iyimfundo yabamnyama ukuba bate abantsundu basebenza ngohlobo olunyanisekileyo kubo ngokwabo nakuyo imfundo le banqwenela ukuyibona isanda pakati kwabo.

Kodwa lombuzo ungavelelwa kuma cala ngamacala, kuba kufuneka ukangelwe wonke kunye, ukuze ube nokusetyenzwa ugqitywe nokuze lomnqweno upumelele ufezwe. Besendite ixesha liyeza ekungayi kufuneka mteteleli wokutotelela umXosa ofundileyo, ukuba kute kuqala kwazalisekiswa indawo ezitile. Kubonakala ukuba eloxesha alikafiki. Ndoti ukwenza elifutshane ndiyingene ngoluhlobo lendawo.

 UKUHAMBA KWEMFUNDO PAKATI KWABANTSUNDU.

Inani labafundileyo e-South Africa lincinane kakulu, lincinane kangangokude ndoyike ukulixela. Balinani bona abakwaziyo ukulesa nokubala. Kodwa ukukwazi ukulesa nokubala akuyiyo imfundo. Umntu ofuna ukuteta inyaniso angati balinani abake bafundiswa. Ama Ngesi (bona bantu bafundileyo) xa ateta *ngomntu ofundileyo,* sukuba eteta okungapezulu koko kutetwa yinkoliso yabantsundu belilizwe xa akankanya kwalawo mazwi. Anditsho ngabo bonke abantsundu ukuti kunjalo. Andisayi kulinga ukumtyila into ayiyo *umntu ofundileyo,* kuba lonto ingadla ixesha. Ndingafumana nditi yindoda ekwazi sekufun’ ukuvutwa ; indoda ekwazi kubanzi, kuyinyaniso, kulungelele- neyo ; indoda ezingcingane imana ukuzibuyekeza nayo ngo-